section_heading: Snimanje
paragraph_text: Album je snimljen u studiju Sounds Interchange Studios u Torontu.<ref> "Otišli smo u Toronto da bismo ga snimili – i tad su počeli problemi", prisjetio se Iommi. "Zašto Toronto? Uglavnom zbog poreza. Za studio koji smo unajmili saznali smo čitajući letke jer se govorkalo da bi mogao biti dobar. Došli smo tamo i u prostorijama je zvuk bio tup – potpuno pogrešan. Nismo mogli dobiti pravu akustiku. Zbog toga smo rascjepkali tepih i pokušali prostorije učiniti akustičnijima. Nisu se žalili, no trebalo nam je neko vrijeme da dobijemo zvuk kakav smo željeli. U to vrijeme nije bilo drugih slobodnih studija." Godine 2001. Iommi je Danu Epsteinu iz Guitar Worlda detaljnije opisao uvjete tijekom snimanja albuma: "Unajmio sam studio u Torontu i trebali smo pronaći mjesto za probe. Našli smo jedno kino u koje bismo išli u 10 ujutro u kojem je bilo ledeno; bila je ciča zima, zbilja grozno. Ondje bismo pisali pjesme tijekom dana, a snimali bismo ih tijekom noći." U istom je članku Guitar Worlda basist Geezer Butler dodao: "Never Say Die na neki je način album sa šavovima&nbsp;... Ljudi nisu shvaćali da je izraz Never Say Die! pomalo podrugljiv. Znali smo da je to to; znali smo da više nikad više neće biti toga. Otišli smo na turneju s Van Halenom kojom smo proslavili deset godina postojanja i svi su govorili 'Neka bude još deset!' A ja mislim, [okrene očima] 'Kako da ne!" Butleru je također počelo ići na živce to što mu je Osbourne kritizirao tekstove; u članku Guitar Worlda iz 1994. izjavio je: "Počelo sam mrziti taj proces krajem Ozzyjeva doba. Rekao bi: 'Neću to pjevati.' I onda biste morali izmijeniti cijelu stvar." U knjizi How Black Was Our Sabbath iz 2004. Iommi je izjavio: "Bavili smo se glupavim igrama&nbsp;... i stvarno smo se žestoko drogirali&nbsp;... Našli bismo se radi snimanja i jednostavno bismo otišli jer smo bili prenapušeni. Nitko od nas nije mogao snimiti ništa kako spada. Išli smo na sve strane. Svatko je svirao različitu stvar." "Na [albumu] Never Say Die! sreća nam se više nije smiješila", rekao je Osbourne u intervjuu s Koryjem Growom u časopisu Spin. "Bili smo jebena hrpa mladića koji su se utapali u jebenom oceanu. Nismo se slagali i svi smo bili sjebani zbog droge i alkohola. I onda sam dobio otkaz. Jednostavno je sve bilo loše. Pokušaš podići glavu iznad vode, ali te na kraju potopi val."<ref>